text: ক্যারেক্টার এনকোডিং () বলতে এমন এক ধরনের সংকেত ব্যবস্থা বা কোডকে বোঝায়, যা কোন প্রদত্ত ক্যারেক্টার সেটের ক্যারেক্টারগুলিকে অন্য কোন কিছুর সাথে যেমন-স্বাভাবিক সংখ্যা, অক্টেট বা ইলেকট্রনিক পালসের সাথে সম্পর্কিত করে, যাতে কম্পিউটারে টেক্সট উপাত্ত সংরক্ষণ করতে এবং এগুলি টেলিযোগাযোগ নেটওয়ার্কের মাধ্যমে সঞ্চারণে সুবিধা হয়। উদাহরণস্বরূপ মোর্স কোড-এ লাতিন বর্ণমালার বর্ণগুলিকে টেলিগ্রাফ চাবিকে দীর্ঘ ও স্বল্প সময় ধরে টেপার একেকটি ধারা হিসেবে এনকোড বা সংকেতায়িত করা হয়। আসকি ব্যবস্থায় লাতিন বর্ণ, অঙ্ক, ও অন্যান্য প্রতীককে পূর্ণসংখ্যা কিংবা ৭-বিট বাইনারি সংখ্যা হিসেবে সংকেতায়িত করা হয়।
  
  বিষয়শ্রেণী:কম্পিউটার উপাত্ত
title: ক্যারেক্টার এনকোডিং